cyanic-selkie/wikianc huggingface dataset:
హిందూ పురాణకథనాలు
సాహిత్యం
హిందూ ఇతిహాసాలు విస్తృతమైన విషయాలలో కలిసిపోతాయి. వాటిలో కాస్మోసు ఎలా, ఎందుకు ఉద్భవించింది (హిందూ కాస్మోలజీ, కాస్మోగోనీ), ఎలా, ఎందుకు మానవులు లేదా అన్ని జీవన రూపాలు ఉద్భవించాయి (మానవ శాస్త్రం), ప్రతి ఒక్కరి బలాలు బలహీనతలతో పాటు దేవతలు ఎలా పుట్టుకొచ్చారు (థియోగోనీ), యుద్ధం మంచి దేవతలు, చెడు రాక్షసులు (థియోమాచి), మానవ విలువలు, మానవులు ఎలా కలిసి జీవించగలరు, ఏవైనా విభేదాలు (నీతి, ఆక్సియాలజీ), జీవిత దశలలో ఆరోగ్యకరమైన లక్ష్యాలు, ప్రతి వ్యక్తి జీవించగల వివిధ మార్గాలు (గృహస్థుడు, సన్యాసి, పురుషార్థ ), జీవుల ఉనికికి అర్ధం, వ్యక్తిగత విముక్తి (సోటెరియాలజీ) అర్థం అలాగే కొత్త చక్రం (ఎస్కటాలజీ) పునఃప్రారంభంతో బాధలు, గందరగోళం, సమయం ముగిసే కారణాల గురించి ఇతిహాసాలు ప్రస్తావించింది.
దశావతారాలు
వైష్ణవిజం సాంప్రదాయం భవంతుడి అవతారాల ముఖ్యమైన సేకరణలో విష్ణు అవతారాలకు సంబంధించినవి ఉన్నాయి. వీటిలో పది సాధారణమైనవి:
వేదానంతర సాహిత్యంలో, ముఖ్యంగా పురాణాలలో, వరాహపురాణం విష్ణువు అవతారంగా మారింది. ప్రజలను హింసించి భూమిని అపహరించే హిరణ్యాక్ష అనే దుష్ట రాక్షసుడి నుండి విష్ణువు వరాహరూపం ధరించి భూమిని సంస్కరిస్తాడు. విష్ణువు వరాహ-రూపంలో అన్యాయంతో పోరాడి రాక్షసుడిని చంపి భూమిని రక్షించాడు.
వెలుపలి లింకులు
వర్గం:పురాణాలు
వి.ఎన్.రెడ్డి
వి.ఎన్.రెడ్డి గా ప్రసిద్ధి చెందిన కసిరెడ్డి వెంకటనరసింహారెడ్డి ప్రముఖ హిందీ చలనచిత్ర ఛాయగ్రాహకుడు. ఆగ్, బైజూ భవరా, కాలిఘటా, జాన్వర్, చోరీ చోరీ, హల్‌చల్, ఉప్‌కార్ వంటి సినిమాలకు ఛాయగ్రహణం అందించాడు. ఈయన కొన్ని తెలుగు సినిమాలకు కూడా ఛాయాగ్రాహకుడిగా పనిచేశాడు. వి.ఎన్.రెడ్డి 1907లో వైఎస్ఆర్ జిల్లా సిద్ధవటంలో జన్మించాడు. 20 ఏళ్ల వయసులోనే 1937లో ఛాయగ్రహణంలో తన ఆసక్తిని అభివృద్ధి చేసుకొని ఆ రంగంలో స్థిరపడటానికి బొంబాయి చేరాడు. మూడు సంవత్సరాల పాటు ఎస్.హర్‌దీప్ వద్ద సహాయకునిగా మడ్, చరణోంకీ దాసి, వసంతసేన సినిమాలలో పనిచేశాడు. ఐదేళ్లు కృషిచేసిన తర్వాత 1952లో ఛాయగ్రాహకునిగా పనిచేసే అవకాశం వచ్చింది. రాజ్‌కపూర్ నటించిన ఆగ్ సినిమాకు వి.ఎన్.రెడ్డి కైయారొస్కూరో (Chiaroscuro) లైటింగ్ టెక్నిక్‌ను ఉపయోగించి అందించిన అత్యద్భుత ఛాయాగ్రహణం విమర్శకుల ప్రశంసలందుకున్నది "వెలుగు నీడలను వెండితెరపై విభజించి వాటితో దాగుడు మూతలు ఆడుతూ ప్రేక్షకున్ని విస్మయంతో వినోదింపజేయగల ఘనత" వి.ఎస్. ది అని రూపవాణి పత్రికలో ఒక సినీ విలేఖరి అన్నాడు.
రెడ్డి దర్శకత్వంలో కూడా ప్రవేశించి గంగా గౌరీ సంవాదం (1958), సెంగొట్టయ్ సింగం (తమిళం - 1958) ఇంటికి దీపం ఇల్లాలు (1961), ఆనంద జ్యోతి (తమిళం - 1963),, జహ్రీలీ (1977) తదితర సినిమాలు తీశాడు.
మూలాలు
వర్గం:తెలుగు సినిమా ఛాయాగ్రహకులు వర్గం:1907 జననాలు వర్గం:1991 మరణాలు వర్గం:కడప జిల్లా సినిమా ఛాయాగ్రాహకులు
భారతీయ జనతా పార్టీకి చెందిన ముఖ్యమంత్రుల జాబితా
భారతీయ జనతా పార్టీ భారతదేశానికి చెందిన జాతీయ పార్టీ. ఇది భారతదేశంలోనే అతిపెద్ద జాతీయ పార్టీ. భారతీయ జనతా పార్టీ నుండి దేశంలోని వివిధ రాష్ట్రాల్లో పనిచేసిన ముఖ్యమంత్రుల జాబితా.
మూలాలు
వర్గం:భారతీయ జనతా పార్టీ ముఖ్యమంత్రులు
ఆర్జే బాలాజీ
బాలాజీ పట్టురాజ్ (జననం 20 జూన్),ఆర్జే బాలాజీ భారతీయ రేడియో జాకీ, వ్యాఖ్యాత, హాస్యనటుడు, దర్శకుడు, క్రికెట్ వ్యాఖ్యాత ,సినీ నటుడు.
బయటి లింకులు
వర్గం:భారతీయ సినిమా నటులు వర్గం:క్రికెట్ వ్యాఖ్యాతలు
ఇట్లు మీ విధేయుడు
right|thumb|250px|ఇట్లు మీ విధేయుడు పుస్తక ముఖచిత్రం ఇట్లు మీ విధేయుడు ప్రముఖ హాస్య రచయిత, సాహిత్య అకాడమీ అవార్డు గ్రహీత భమిడిపాటి రామగోపాలం వ్రాసిన కథా సంకలనం. ఈ సంకలనం రచనకు గాను భమిడిపాటి రామగోపాలంకు సాహిత్య అకాడెమీ పురస్కారం లభించింది. ఇట్లు మీ విధేయుడు పుస్తకంలో ప్రధానంగా హాస్యభరితమైన కథలు, మధ్యతరగతి జీవితాలను ఆధారం చేసుకున్న కథలు ఉన్నాయి.
ఇతివృత్తాలు
వెన్నెల నీడ కథలో కథానాయిక శ్యామలకు వివాహమై ఏడో సంవత్సరంలో కథ ప్రారంభమవుతుంది. భర్త కలెక్టర్ కార్యాలయంలో గుమాస్తాగా పనిచేస్తూంటారు, ఆమెకు ఇద్దరు పిల్లలు ఉంటారు. ఐతే రైలుప్రయాణంలో తన వివాహానికి పూర్వం పెళ్ళిచూపులకు వచ్చి తాను, తనవారూ తిరస్కరించిన వ్యక్తి కనిపిస్తారు. ఏడేళ్ళలో ఆయన వివాహం చేసుకోకుండానే ఉండిపోతారు. పోటీపరీక్షల్లో విజయం సాధించి, సివిల్ సర్వీసు సాధించి, ఒంగోల్లో సబ్-కలెక్టర్‌గా పనిచేస్తున్నారు. ఈ విషయం తెలిసిన శ్యామల మనస్సంచలనం, దాని ఫలితం వంటివి మిగతా కథ. వంటొచ్చిన మగాడు కథలోని ఇతివృత్తం వంట వచ్చిన కథానాయకుడు రామనాథం ఆ కారణంగా ఎదుర్కొన్న ఇబ్బందులు, చిన్నచూపూ సరదాగా చెప్పే ఇతివృత్తం. త్రివర్ణ చిత్రం కథలో ఒకమ్మాయిని ప్రేమించి పెళ్ళిచేసుకోబోయి చివరకు కులం అడ్డురాగా చేసుకోలేకపోయిన వ్యక్తే ఆమెను పెళ్ళాడిన భర్త స్నేహితుడైతే వారి ముగ్గురికీ మధ్య ఉండే అనుమానాలతో సున్నితంగా మలిచారు ఇతివృత్తాన్ని.
ప్రాచుర్యం
సంకలనంలో 1990ల నాటి ప్రచురణలో 52కథలు ఉండగా, 2001 నాటి సంకలనంలో 39 మాత్రమే ఉన్నాయి. కథాసంకలనానికి గాను రచయిత సాహిత్య అకాడమీ పురస్కారం పొందారు.
మూలాలు
వర్గం:తెలుగు కథలు
సుచిత్రా కృష్ణమూర్తి
సుచిత్రా కృష్ణమూర్తి ప్రముఖ నటి, గాయకురాలు, పెయింటర్, మోడల్, రచయిత్రి.
జీవిత విశేషాలు
ఈమె ముంబాయిలో ఒక తెలుగు కుటుంబంలో జన్మించింది. ఈమె తండ్రి కృష్ణమూర్తి ఇన్‌కం టాక్స్ కమీషనర్. తల్లి సులోచన మంచి గాయకురాలు. ఈమె అన్నయ్య డాక్టరు. ఒక అక్కకు గేమ్స్ కంపెనీ ఉంది. మరో అక్క శాస్త్రీయ సంగీత కళాకారిణి. సుచిత్ర కూడా గ్వాలియర్ ఘరానా శైలిలో శాస్త్రీయ సంగీతాన్ని పది సంవత్సరాలు అభ్యసించింది. సంగీతం, నాట్యం, నటనల మీద మోజు పెంచుకున్న ఈమెకు తాను చదువుకునే రోజులలోనే చునౌతీ అనే టి.వి.సీరియల్‌లో నటించడానికి అవకాశం వచ్చింది. తండ్రి అభ్యంతర పెట్టినా తల్లి ప్రోత్సాహంతో దానిలో నటించింది. టి.వి.లో నటిస్తూ, మోడల్‌గా రాణిస్తున్న సుచిత్రకు "కభీహా కభీనా" సినిమాలో తొలిసారిగా నటించే అవకాశం దక్కింది. ఈ సినిమా షూటింగు మధ్యలో ఉండగా తల్లిదండ్రుల ప్రవర్తనలో మార్పు కనిపించడంతో ఇంట్లోంచి బయటకు వచ్చి ఒంటరిగా జీవనపోరాటాన్ని సాగించింది. తన పంతొమ్మిదవ యేట ప్రముఖ దర్శకుడు, నిర్మాత, నటుడు అయిన శేఖర్ కపూర్‌ను కలిసిన సుచిత్ర తనకన్నా 30 యేళ్లు పెద్దవాడైనా అతడిని ప్రేమించి 1999లో వివాహం చేసుకుంది. వీరికి కావేరీ కపూర్ అనే కుమార్తె కలిగింది. సుచిత్ర, శేఖర్ కపూర్‌లు 2007లో విడిపోయారు.
వృత్తి
ఈమె తన నటజీవితంతో పాటుగా సంగీతరంగంలో కూడా కృషి చేసింది. ఈమె 1990లలో హిమేశ్ రేషమ్మియా సంగీత దర్శకత్వంలో డోలే డోలే, ధూమ్‌తర, ఆహా, జిందగీ వంటి పాప్ ఆల్బమ్‌లను విడుదల చేసింది.
ఈమె వివాహం తర్వాత కొంత విరామం తీసుకుని 10 యేళ్ల తర్వాత 2005లో "మై వైఫ్'స్ మర్డర్" అనే సినిమాతో అనిల్ కపూర్‌ జోడీగా నటించింది. 2009లో "కర్మ, కన్‌ఫెషన్స్ అండ్ హోలీ" అనే ఇండో అమెరికన్ సినిమాలో నటించింది. ఆ సినిమా బాక్సాఫీస్ వద్ద పరాజయం పాలయ్యింది.
2010లో రామ్ గోపాల్ వర్మ దర్శకత్వంలో వచ్చిన "రణ్" సినిమాలో అమితాబ్ బచ్చన్, సుదీప్, రితేష్ దేశ్‌ముఖ్‌లతో కలిసి నటించింది. ఈ సినిమాలో సుచిత్ర నళినీ నళినీ కాశ్యప్ అనే మీడియా ఎక్జిక్యూటివ్ పాత్రను ధరించింది.
ఈమె మంచి పేయింటర్. ఈమె భారతదేశం, లండన్, న్యూయార్క్‌లలో పెయింటింగ్‌లో శిక్షణను తీసుకుంది. ఈమె తన పెయింటింగులను మనదేశంలోను, ప్రపంచ వ్యాప్తంగా అనేక దేశాలలోను అనేక గ్యాలరీలలో ప్రదర్శించింది.
ఈమె రచయిత్రిగా మొదట తన బ్లాగులలో వ్రాయడం మొదలు పెట్టింది. ఈమె తన మొట్టమొదటి నవల "ద సమ్మర్ ఆఫ్ కూల్" 2009 జనవరిలో పెంగ్విన్ ఇండియా ప్రచురించింది. ఇది తాను వ్రాయనున్న స్వప్నలోక్ సొసైటీ అనే నాలుగు నవలల సిరీస్‌లో మొదటి నవల. ఈ పరంపరలో రెండవ నవల "ద గుడ్ న్యూస్ రిపోర్టర్" 2009లో, మూడవ నవల "ద ఘోస్ట్ ఆన్ ద లెడ్జ్" 2016లో వెలువడ్డాయి.
సుచిత్ర డ్రామా క్వీన్ పేరుతో తన జీవిత చరిత్రను ఆధారంగా ఒక సంగీత రూపకాన్ని రచించింది. దీనిని నేషనల్ సెంటర్ ఫర్ పర్ఫార్మింగ్ ఆర్ట్స్, ముంబాయి డిసెంబరు 2016లో మొదటిసారి ప్రదర్శించింది. ఇది దేశవ్యాప్తంగా పలు ప్రదర్శనలకు నోచుకుంది.
కోర్టు కేసు
ఈమె హెచ్.ఎస్.బి.సి (ది హాంగ్‌కాంగ్ అండ్ షాంగై బ్యాంకింగ్ కార్పొరేషన్) కు వ్యతిరేకంగ 2012లో కోర్టులో దావా వేసింది. ఆ బ్యాంకు నిధులను దుర్వినియోగం చేస్తున్నదని తద్వారా తనకు తీవ్ర ఆర్థిక నష్టం సంభవిస్తున్నదని ఆరోపించింది. ఆమె ఈ కేసు గురించి సుమారు 2 సంవత్సరాలు పోరాడింది. చివరకు 2014 మార్చి నెలలో ఈమెకు అనుకూలంగా తీర్పు లభించింది. బ్యాంకు ఈమెకు కలిగిన నష్టాన్ని భరించాల్సి వచ్చింది.
బయటి లింకులు
వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:కన్నడ సినిమా నటీమణులు వర్గం:మలయాళ సినిమా నటీమణులు వర్గం:హిందీ సినిమా నటీమణులు వర్గం:1975 జననాలు వర్గం:మహిళా గాయకులు వర్గం:టెలివిజన్ నటీమణులు వర్గం:చిత్రకారులు వర్గం:భారతీయ రచయిత్రులు
ఆనంద్ జిల్లా
" ఆనంద్ జిల్లా " గుజరాత్ రాష్ట్ర జిల్లాలలో ఒకటి. దీనిని చరోతర్ అని కూడా ఉంటారు. 1997లో ఖేడా జిల్లా నుండి కొంత భాగం విడతీసి ఆనంద్ జిల్లా రూపొందించబడింది. ఆనంద్ పట్టణం జిల్లాకేంద్రంగా ఉంటుంది. జిల్లా ఉత్తర సరిహద్దులో ఖేడా జిల్లా, తూర్పు సరిహద్దులో వదోదరా జిల్లా, పశ్చిమ సరిహద్దులో అహ్మదాబాదు జిల్లా, దక్షిణ సరిహద్దులో గల్ఫ్ ఆఫ్ ఖంబాత్ ఉన్నాయి. జిల్లాలో ప్రధానంగా ఖంబాత్, తారాపూర్ (గుజరాత్), పెట్లాద్ సొజిత్రా మొదలైన పట్టణాలు ఉన్నాయి. ఆనంద్ (గుజరాత్) జిల్లా ముఖ్యపట్టణం.
ఆర్ధిక రంగం
ఆనంద్ జిల్లా ఆర్థికరంగం వైవిధ్యంగా ఉంటుంది. ఆర్థికరంగం వ్యవసాయం, పెద్ద తరహా పరిశ్రమల మీద ఆధారపడి ఉంది. జిల్లాలో పొగాకు, అరటి పంటలు ప్రధానంగా పండించబడుతున్నాయి. జిల్లాలో ప్రఖ్యాత అమూల్ డెయిరీ సంస్థ ఉంది. జిల్లా కేంద్రం శివారుప్రాంతంలో విథల్ ఉద్యోగ్ నగర్ (అతిపెద్ద పారిడ్రామిక బెల్ట్) ఉంది. ఇక్కడ ఎల్కాన్, ది చరోటర్ ఐరన్ ఫ్యాక్టరీ (1938), వార్మ్‌ స్టీం, మిల్సెంట్ అండ్ అట్లాంటా ఎలెక్ట్రానిక్స్ మొదలైన పరిశ్రమలు ఈ పారిశ్రామిక వలయంలో ఉన్నాయి.గుజరాత్ రాష్ట్రంలోని ఆనంద్ జిల్లాలో అమూల్ డెయిరీ కోపరేటివ్ సంస్థ స్థాపించబడింది. భారతదేశ శ్వేతవిప్లవంలో అమూల్ ప్రధానపాత్ర వహిస్తుంది. ఇది ప్రంపంచంలో అతిపెద్ద పాలు, పాల ఉత్పత్తుల సంస్థగా గుర్తించబడుతుంది. అమూల్ భారతదేశంలో అతిపెద్ద ఆహార ఉత్పత్తిగా గుర్తించబడుతూ ఉండడమేకాక ఈసంస్థ ఉత్పత్తి మార్కెట్ విదేశాలలో కూడా విస్తరించాయి.
నిర్వహణా విభాగాలు
ఆనంద్ జిల్లా నిర్వహణాపరంగా 8 తాలూకాలుగా విభజించబడ్డాయి; ఆనంద్, అంక్లవ్, బొర్సద్, ఖంబాద్, పెట్లద్, సొజిత్ర, తారాపూర్, ఉంరేద్.
నర్సింగ్‌పూర్
నర్సింగ్‌పూర్ మధ్యప్రదేశ్‌లోని పట్టణం. ఇది జబల్పూర్ డివిజన్ పరిధిలోకి వస్తుంది.
నర్సింగ్‌పూర్‌లో 18 వ శతాబ్దంలో జాట్ సర్దార్లు నిర్మించిన నరసింహస్వామి ఆలయం ఉంది. జాట్లకు చెందిన ఖిర్వార్ వంశీకులు బ్రిజ్ నుండి వచ్చి నర్సింగ్‌పూర్‌ పట్టణాన్ని స్థాపించారు. అక్కడి నుండి వారు చాలా సంవత్సరాల పాటు పరిపాలించారు. ఖిర్వార్లు నరసింహస్వామి భక్తులు. వాళ్ళు రెండు నృసింహ దేవాలయాలు నిర్మించారు. 2001 నాటికి, నర్సింగ్‌పూర్ రాష్ట్రంలో అత్యధిక అక్షరాస్యత కలిగిన జిల్లా.
నర్సింగ్‌పూర్ 22.95°N, 79.2°W వద్ద, సముద్రమట్టం నుండి 347 మీటర్ల ఎత్తున ఉంది..
జనాభా
2001 భారత జనాభా లెక్కల ప్రకారం, నర్సింగ్‌పూర్ జనాభా 46,120. జనాభాలో పురుషులు 52%, స్త్రీలు 48%. నర్సింగ్‌పూర్ అక్షరాస్యత 77%. ఇది జాతీయ సగటు 59.5% కంటే ఎక్కువ: పురుషుల అక్షరాస్యత 82%, స్త్రీల అక్షరాస్యత 72%. నర్సింగ్‌పూర్‌ జనాభాలో 12% మంది 6 సంవత్సరాల కంటే తక్కువ వయస్సు గలవారు.
శీతోష్ణస్థితి
వేసవిలో తప్ప వాతావరణం సాధారణంగా ఆహ్లాదకరంగా ఉంటుంది. నైరుతి రుతుపవనాల సమయంలో తప్ప, మిగతా సమయాల్లో గాలి నెమ్మదిగా వీస్తుంది.
మూలాలు
వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
నెల్లూరి పెద్దారెడ్డి
నెల్లూరి పెద్దారెడ్డి 2018లో విడుదలైన తెలుగు సినిమా. సిద్ధి విఘ్నేశ్వరా క్రియేషన్స్ బ్యానర్‌పై సీహెచ్ రఘునాథ రెడ్డి నిర్మించిన ఈ చిత్రానికి వి. జయరాం రెడ్డి దర్శకత్వం వహించాడు, సతీష్ రెడ్డి, మౌర్యాని హీరో హీరోయిన్లుగా నటించారు. ఈ సినిమా 2018, మార్చి 18న విడుదలైంది. ఈ సినిమా ‘ఊర్వశి ఓటిటి’ లో 2021 మే 21న విడుదలైంది.
కథ నేపథ్యం
ఓ ఊరిలో నలుగురికి మంచి చేసే ఊరి సర్పంచ్ అయిన పెద్దారెడ్డి (సతీష్ రెడ్డి) అదే ఊరిలో ఉండే కామాక్షి (మౌర్యాని) కుటుంబానికి ఆశ్రయమిస్తాడు. కామాక్షి తో పరిచయం కాస్త ప్రేమగా మారుతుంది. ఈ విషయం పెద్దారెడ్డి భార్య ముంతాజ్ కు తెలియడంతో మీనాక్షి ని చంపించడానికి పన్నాగం పన్నుతుంది. ఈ క్రమంలో అతనికి అనుకోని పరిస్థితులు ఎదురవుతాయి. అలాంటి పరిస్థితుల్లో పెద్దారెడ్డి ఏం చేశాడు అనేదే మిగతా సినిమా కథ.
మూలాలు
వర్గం:2018 తెలుగు సినిమాలు వర్గం:తెలుగు ప్రేమకథ చిత్రాలు
ఆంధ్రప్రదేశ్ రాజధాని ప్రాంత అభివృద్ధి ప్రాధికార సంస్థ
thumb|అమరావతిలో అంకుర సంస్థల ప్రాంతానికి శంకుస్థాపన ఫలకం అమరావతి ప్రాంత అభివృద్ధి ప్రాధికార సంస్థ అమరావతి రాజధాని ప్రాంత    అభివృద్ధి కొరకు ఆంధ్ర ప్రదేశ్ రాజధాని ప్రాంతం డెవలప్మెంట్ అథారిటీ చట్టం, 2014 ప్రకారం విజయవాడ గుంటూరు తెనాలి మంగళగిరి అర్బన్ డెవలప్మెంట్ అథారిటీ స్థానంలో 2014 డిసెంబరు 30 న ఏర్పాటు ఆంధ్రప్రదేశ్ ప్రభుత్వం  ఏర్పాటు చేసింది. ఈ సంస్థ రాజధాని ప్రాంతం అభివృద్ధి ప్రాంతంలో నిర్మాణ పనులపై ప్రణాళికాబద్ధమైన అభివృద్ధి, రాజధాని ప్రాంతంలో పట్టణ సేవలు పర్యవేక్షిస్తుంది.
దీని అధికార పరిధి గుంటూరు, కృష్ణా జిల్లాలలో  8352.69 km2 మేర విస్తరించి ఉంది. అమరావతి నగరం కూడా ఈ అథారిటీ క్రిందికి వస్తుంది.
చరిత్ర
రాజధాని వికేంద్రీకరణ వివాదం వలన కొన్నాళ్లు అస్థిత్వం కోల్పోయి, రాష్ట్ర ప్రభుత్వం  వికేంద్రీకరణ చట్టం రద్దు చేయడంవలన మరల ఉనికిలోకి వచ్చింది.
అధికారి
శ్రీకాంత్ నాగులపల్లి మొదటగా అధికార కమిషనర్ గా పనిచేశాడు. విజయ కృష్ణన్ కమీషనర్ గా పనిచేస్తున్నది.
మూలాలు
వర్గం:ఆంధ్రప్రదేశ్ పట్టణాలు వర్గం:ఆంధ్రప్రదేశ్ సీఆర్‌డీఏ వర్గం:సంస్థలు వర్గం:ప్రభుత్వ సంస్థలు
ఏడూరు
ఏడూరు చిత్తూరు జిల్లా, గంగవరం మండలానికి చెందిన రెవెన్యూయేతర గ్రామం
మల్టీమీటర్
మల్టీమీటర్ లేదా మల్టీటెస్టర్ ఇంకా VOM (వోల్ట్-ఓమ్ మీటర్) గా కూడా పిలవబడే ఇది ఒక విద్యుత్ కొలత పరికరం. దీనొక్క దానిలోనే విద్యుత్ ను అనేకరకాలుగా కొలుచు ఫంక్షన్లు కలిసి ఉంటాయి. టైపికల్ మల్టీమీటర్ వోల్టేజి, విద్యుత్ ప్రవాహం, నిరోధకతను కొలిచే సామర్థ్యం వంటి ప్రాథమిక లక్షణాలను కలిగి ఉంటుంది. అనలాగ్ మల్టీమీటర్లు మైక్రోఅమ్మీటర్ గా ఉపయోగించబడతాయి, దీని పాయింటర్ స్కేల్ క్రమాంకనం పై కదులుతూ విభిన్న కొలతలను చూచిస్తాయి. డిజిటల్ మల్టీమీటర్లు కొలచిన విలువను సంఖ్యలుగా, ఏ ప్రమాణంలో కొలవబడిందో కూడా డిస్‌ప్లే బార్ లో చూపిస్తాయి. డిజిటల్ మల్టీమీటర్లు ఇప్పుడు చాలా సర్వసాధారణం కానీ అనలాగ్ మల్టీమీటర్లు కొన్ని సందర్భాల్లో ఇప్పటికీ ఉత్తమంగా ఉన్నాయి, ఉదాహరణకు వేగంగా మారే విలువలను పరిశీలించే సమయంలో అనలాగ్ మల్టీమీటర్లు మారే విలువలను వెనువెంటనే చూపిస్తాయి.
మల్టీమీటర్ చేతికి అబ్బగలిగిన పరికరం, అందువలన దీనిని ఎక్కడికైనా సులభంగా తీసుకెళ్ళవచ్చు, కాబట్టి సంబంధిత రంగంలో తప్పులను గుర్తించేందుకు, పని రంగం కొరకు తీసుకువెళ్ళి ఉపయోగిస్తారు. అలాగే దీనిని బెంబ్ పై లేదా అనువైన చోట పెట్టుకొని పనిచేయని ఎలక్ట్రానిక్ వస్తువుల లోపాలను గుర్తిస్తూ సరిచేస్తారు. ఇంకా సంబంధిత పని రంగంలో పనులు చేస్తున్నపుడు దోషాలు రాకుండా నిర్వర్తించుటకు చాలా అధిక స్థాయి వరకు కొలిచి ఖచ్చితత్వ విలువలనిచ్చేందుకు ఇవి ఉపయోగపడతాయి. వీటిని ఎలక్ట్రానిక్ పరికరాలు, మోటారు నియంత్రణలు, గృహొపకరణాలు, విద్యుత్ సరఫరాలు, వైరింగ్ వ్యవస్థలు వంటి పారిశ్రామిక, గృహ పరికరాల విస్తృత పరిధిలో విద్యుత్ సంబంధిత సమస్యలను పరిష్కరించటానికి ఉపయోగించవచ్చు.
మల్టీమీటర్లు ఫీచర్ల, ధరల యొక్క విస్తృత శ్రేణులలో అందుబాటులో ఉన్నాయి. చౌకరకపు మల్టీమీటర్లు 500 రూపాయల కంటే తక్కువ ధరలలో ఉన్నాయి, అయితే ధ్రువీకృత క్రమాంకణముతో ప్రయోగశాల గ్రేడ్ నమూనాలు 3 లక్షల రూపాయల కంటే ఎక్కువ ధర లోనూ ఉన్నాయి.
వర్గం:కొలత పరికరాలు
సీమ సాహితి
సీమ సాహితి సాహిత్య సామాజిక మాసపత్రిక నంద్యాల నుండి వెలువడింది. జనవరి 1996లో తొలి సంచిక వెలువడింది. బి.పాండురంగారెడ్డి, రాచపాళెం చంద్రశేఖర్ రెడ్డి, తుమ్మల రామకృష్ణ సంపాదకులుగా తొలి సంచికలో పేర్కొన్నారు. రెండవ సంచికలో రాచపాళెం చంద్రశేఖర్ రెడ్డి ప్రధాన సంపాదకునిగాను, బి.పాండురంగారెడ్డి వర్కింగ్ ఎడిటర్‌గా, మధురాంతకం రాజారాం, జానమద్ది హనుమచ్ఛాస్త్రి, భూమన్ ఇతర సంపాదక సభ్యులుగా పేర్కొనబడింది.
రాయలసీమ ప్రాంతం నుండి వెలువడే సాహిత్యానికి పూర్వవైభవం తీసుకురావడం ఈ పత్రిక ఆశయాలలో ఒకటి. ఈ పత్రిక బళ్ళారి రాఘవపై, విద్వాన్ విశ్వంపై, శ్రీబాగ్ ఒడంబడికపై ప్రత్యేక సంచికలను వెలువరించింది. ఈ పత్రికలో వ్యాస సాహితి, కవితాసీమ, కథా సాహితి, సమీక్షా సాహితి, లేఖా సాహితి మొదలైన శీర్షికలున్నాయి. ఈ పత్రికలో తమ్మినేని పుల్లయ్య, యస్.జి.డి.చంద్రశేఖర్, వనం దత్తగురుప్రసాదశర్మ, రాచపాళెం చంద్రశేఖర్ రెడ్డి, తుమ్మల రామకృష్ణ, నాగసూరి వేణుగోపాల్, బి.సూర్యసాగర్, కాకరాల, టి.రాజారాం, పంపన, నిఖిలేశ్వర్, శరత్ బాబు, వి.లలిత, కొడవటిగంటి కుటుంబరావు, జైసీతారాం, అద్దేపల్లి రామమోహనరావు, దినకర్, రాధేయ, బిక్కి కృష్ణ, సన్నపురెడ్డి వెంకటరామిరెడ్డి, హెచ్చార్కె, శాంతి నారాయణ, ఎస్వీ సత్యనారాయణ, ఎం.ఆర్.గోవిందరెడ్డి, పప్పూరి రామాచార్యులు, నీలం సంజీవరెడ్డి, భూమన్, కె.బాలగోపాల్, జూపల్లి ప్రేమ్‌చంద్, సింగమనేని నారాయణ, గన్నమనేని సాయిబాబా, షమీవుల్లా, సి.కామేశ్వరరావు, షేక్ మహమ్మద్ ముస్తఫా, సర్తాజ్, జె.పి.మునిస్వామి, వేంపల్లి అబ్దుల్‌ఖాదర్, మధురాంతకం రాజారాం, యం.వి.రమణారెడ్డి, నిమ్మగడ్డ వేంకటేశ్వరరావు, ఎస్.పి.శంకరరెడ్డి, కె.యస్.యస్.శేషన్, ద్వా.నా.శాస్త్రి, పోసా శివయ్య, కె.యం.రాయుడు, దాదా హయాత్, ఎస్.గంగప్ప, సాగర్, అవధానం నాగరాజారావు, హెచ్.ఎస్.బ్రహ్మానంద, వి.ఆర్.రాసాని, అమళ్ళదిన్నె గోపీనాథ్, సౌభాగ్య, ఆర్.వసుంధరాదేవి, తక్కోలు మాచిరెడ్డి, దస్తగిరి, పి.ఎల్.శ్రీనివాసరెడ్డి, తంగిరాల వెంకట సుబ్బారావు, నాళేశ్వరం శంకరం, టి.గిరిరాజులు, సమతారావు, పి.రామకృష్ణారెడ్డి, మల్లెల దాసరి నరసింహమూర్తి, మధుర్‌జీ, చలసాని ప్రసాదరావు మొదలైన వారి రచనలు వెలువడ్డాయి. 1998లో ఈపత్రిక ఆగిపోయింది.
విషయ సూచిక
ఆగస్టు - అక్టోబరు 1996 సంచికలో ఈ క్రింది అంశాలు ఉన్నాయి. వ్యాస సాహితి కవితాసీమ కథా సాహితి సమీక్షా సాహితి లేఖా సాహితి
మూలాలు
వర్గం:1996 స్థాపితాలు వర్గం:మాసపత్రికలు వర్గం:ఆగిపోయిన పత్రికలు
దోనూర్ (ధర్మపురి మండలం)
దోనూర్, తెలంగాణ రాష్ట్రం, జగిత్యాల జిల్లా, ధర్మపురి మండలంలోని గ్రామం.
ఇది మండల కేంద్రమైన ధర్మపురి నుండి 12 కి. మీ. దూరం లోను, సమీప పట్టణమైన జగిత్యాల నుండి 35 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 598 ఇళ్లతో, 2228 జనాభాతో 1287 హెక్టార్లలో విస్తరించి ఉంది. గ్రామంలో మగవారి సంఖ్య 1074, ఆడవారి సంఖ్య 1154. షెడ్యూల్డ్ కులాల సంఖ్య 670 కాగా షెడ్యూల్డ్ తెగల సంఖ్య 5. గ్రామం యొక్క జనగణన లొకేషన్ కోడ్ 571695 .పిన్ కోడ్: 505454.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి రాజారంలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల ధర్మపురిలోను, ఇంజనీరింగ్ కళాశాల జగిత్యాలలోనూ ఉన్నాయి. సమీప వైద్య కళాశాల, మేనేజిమెంటు కళాశాల కరీంనగర్లోను, పాలీటెక్నిక్ పొలసలోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం జగిత్యాలలోను, దివ్యాంగుల ప్రత్యేక పాఠశాల కరీంనగర్ లోనూ ఉన్నాయి.
ప్రభుత్వ వైద్య సౌకర్యం
దోనూర్లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీ చదివిన డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
దోనూర్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
దోనూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
దోనూర్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, మిరప
పారిశ్రామిక ఉత్పత్తులు
బీడీలు
విశేషాలు
దోనూర్ గ్రామముకు దక్షిణమున ఉన్న గుట్ట పైన దొనె ఉన్నందున దీనికి ఈ పేరు వచ్చింది. ఈ గుట్ట పైన శ్రీ లక్ష్మీనృసింహస్వామి దేవాలయము ఉంది.ప్రతి సంవత్సరము ఇక్కడ జరిగే జాతరకు చుట్టు ప్రక్కల గ్రామాల నుండి ప్రజలు వస్తుంటారు.హనుమంతుని దేవాలయము కూడా ఉంది.
హబ్సిగూడ
హబ్సిగూడ, తెలంగాణ రాష్ట్రం, మేడ్చల్ మల్కాజిగిరి జిల్లా, ఉప్పల్ మండలానికి చెందిన పట్టణ ప్రాంతం.
చరిత్ర
ఈ ప్రాంతం ఒకప్పుడు నిజాం రాజు యొక్క పశువుల మైదానంగా ఉండేది. అంతేకాకుండా నిజాం సైన్యంలోని ఆఫ్రికన్ దళాలకు నివాసంగా కూడా ఉంది. ఆఫ్రికాలోని ఇథియోపియాకు పురాతన పేరైన అబిస్సినియా (హబ్బీ) అనే పదం హబ్సిగూడ పేరు మూలపదంగా చరిత్రకారుల అభిప్రాయం.
ఇతర వివరాలు
కొంతకాలం తరువాత హబ్సిగూడ కబ్జాలకు గురైంది. హైదరాబాద్ 7వ నిజాం ఫత్ జంగ్ మీర్ ఉస్మాన్ అలీ ఖాన్ ఆసఫ్ జా VII కాలంలో ఉస్మానియా విశ్వవిద్యాలయము నిర్మించేందుకు పరిసర జిల్లాల నుండి వచ్చిన తోటల పెంపకందారులు ఈ ప్రాంతంలో ఉండేవారు.
1981 వరకు నాచారం పరిధిలో ఒక చిన్న గ్రామంగా ఉన్న హబ్సిగూడ, ఉప్పల్ కలాన్ మున్సిపాలిటీలో స్వతంత్రమైన గ్రామపంచాయతిగా మారి, ప్రస్తుతం హైదరాబాద్ మెట్రోపాలిటన్ నగరంలో ఒక భాగంగా ఉంది.
రవాణా
హబ్సిగూడ నుండి నగరంలోని అన్ని ప్రాంతాలకు వివిధ వాహనాల రవాణా సదుపాయం ఉంది. ఇక్కడ హబ్సిగూడ మెట్రో స్టేషను కూడా ఉంది.
వెలుపలి లంకెలు
వర్గం:హైదరాబాదు జిల్లా వర్గం:హైదరాబాదు పరిసర ప్రాంతాలు
రాజు గారి గది 3
రాజు గారి గది 3 2019, అక్టోబరు 18న భయానకమైన తెలుగు హాస్య చలనచిత్రం. ఓక్ ఎంటర్టైన్మెంట్స్ పతాకంపై ఓంకార్ దర్శకత్వం వహించిన ఈ చిత్రంలో అశ్విన్ బాబు, అవికా గోర్ ప్రధాన పాత్రల్లో నటించగా, షాబీర్ సంగీతం అందించారు. 2015లో వచ్చిన రాజు గారి గది,2017లో వచ్చిన రాజు గారి గది 2 సినిమాల తరువాత సీక్వెల్ గా రాజు గారి గది 3 సినిమా వచ్చింది. ఇది తమిళ చిత్రం ధిల్లుకు దుడ్డు 2 కు రిమేక్.
కథ
మాయ (అవికా గోర్) హైదరాబాదులోని ఒక ఆసుపత్రిలో డాక్టరుగా పనిచేస్తుంటుంది. మాయ మీద కోరికతో ఎవరు ఆమె దగ్గరికి వెళ్లినా వాళ్లు సమస్యల్లో పడుతుంటారు. మాయ కోసం ఆశపడి దయ్యంతో ఇబ్బందులు ఎదుర్కున్న డాక్టరు శశి (బ్రహ్మాజీ), తమ కాలనీలోనే ఉన్న అశ్విన్ (అశ్విన్ బాబు)ను మాయ వెంటపడేలా చేసి అతణ్ని ఇబ్బందుల్లో పడవేస్తాడు. మాయ పట్ల ఆకర్షితుడైన అశ్విన్ ఆమెకు ఐ లవ్యూ చెప్పడంతో దయ్యం అతన్ని ఇబ్బంది పెడుతుంది. దీనికంతటికీ కారణం మాయ తండ్రి అయిన క్షుద్ర మాంత్రికుడనుకుని అతడి కోసం కేరళకు వెళ్తాడు అశ్విన్. అక్కడ అతడికి ఎలాంటి అనుభవాలు ఎదురయ్యాయి.. ఇంతకీ మాయకు దయ్యానికి సంబంధమేంటి.. ఈ దయ్యం బాధ వదిలించుకుని మాయను అశ్విన్ పెళ్లాడాడా లేదా అన్నది తెరమీదే చూడాలి.
పాటలు
షాబీర్ సంగీతం అందించాడు.
విడుదల - స్పందన
ఈ చిత్రం 2019, అక్టోబరు 18న ప్రపంచంవ్యాప్తంగా విడుదల అయింది. దయ్యంతో ఉన్న సన్నివేశాల్లో నేపథ్య సంగీతం బలంగా నిలిచి, ప్రేక్షకుల్లో భయం కలిగించింది. సినిమాటోగ్రఫీ, ఆర్ట్ వర్క్ సినిమాకు తగినట్లుగా ఉన్నాయి.
ఇతర లంకెలు
వర్గం:2019 తెలుగు సినిమాలు
చిట్టగాంగ్ విప్లవ వనితలు
చిట్టగాంగ్ విప్లవ వనితలు ప్రముఖ రచయిత్రి పింగళి చైతన్య వ్రాసిన పుస్తకం. మహిళలు రహస్య సాయుధ దళాల్లో చేరి పోరాటం సాగించిన అపురూపమైన ఘట్టం ఆ సంస్థతోనే మొదలు. అందులో తుపాకీ పట్టి సాయుధ పోరుసల్పిన వీర వనితల సాహస గాథలు ఇవి.
నేపథ్యం
భారత స్వాతంత్ర్యోద్యమంలో చిట్ట్టగాంగ్ మహిళలు చేసిన పోరాటాలు, త్యాగాలు, వారు చూపిన తెగువ కళ్లకు కట్టినట్టుగా ఈ పుస్తకంలో చూపింది చైతన్య పింగళి. చిట్టగాంగ్ వీర వనితలు ఇప్పుడు జరుగుతున్న ఎన్నో పోరాటాలకు ఆదర్శం. వారి జీవితచరిత్రల్ని పుస్తకంగా రాసింది చైతన్య. ఆ పోరాట వారసత్వాన్ని అందించినందుకు ఆమెకు ఈ ఏడాది కేంద్ర సాహిత్య అకాడమీ యువ పురస్కారానికి ఎంపికైంది.
విశేషాలు
ఈ పుస్తకం 1928 దేశం స్వేచ్ఛా, స్వాతంత్య్రాల కోసం పోరాడుతున్న రోజులలో ఇండియన్ రిపబ్లికన్ ఆర్మీ (ఐఆర్‌ఏ) నిర్మాత, దళపతి సూర్యసేన్. ఈ ఐఆర్‌ఏ రహస్యంగా కార్యకలాపాలు కొనసాగిస్తూ బ్రిటీష్ స్థావరాలు, బలగాల మీద దాడి చేసే భారతీయుల సాయుధ సైన్యం. ఈ దళం ఏడు రోజుల్లో చిట్టగాంగ్ ప్రాంతాన్ని బ్రిటీష్ వాళ్ల చెర నుంచి విడిపించాలని లక్ష్యంగా పెట్టుకుని పోరాటం మొదలుపెట్టింది. నాలుగు రోజులు ఐఆర్‌ఏ సైన్యానిదే పైచేయిగా ఆ పోరాటం సాగింది. చిట్ట్టగాంగ్ ఇక స్వతంత్య్ర ప్రాంతం అని కూడా ప్రకటించారు ఐఆర్‌ఏ ప్రతినిధులు. కానీ బ్రిటీష్ ప్రభుత్వం అదనపు బలగాలను తెప్పించి ఐఆర్‌ఏ మీద ధాటిగా దాడి చేసింది. ఐఆర్‌ఏ సైనికులు కనిపిస్తే కాల్చివేసేవారు. గాయాలతో దొరికిన వారిని అండమాన్ జైలుకు తరలించి చిత్రహింసలు పెట్టేవారు.
దీంతో ఐఆర్‌ఏ సభ్యులు రహస్య జీవితం గడపవలసి వచ్చింది. మహిళలు సాయుధ పోరాటంలో ఇమడలేరు. ఆ ఇబ్బందులు, కష్టాలు తట్టుకోలేరన్న ఉద్దేశంతో సూర్యసేన్ మహిళలకు ఐఆర్‌ఏలో చేర్చుకోలేదు. కానీ తప్పనిసరి పరిస్థితుల్లో చిట్టగాంగ్ మహిళల సాయం కోరారు. వారిని కోవర్టులుగా నియమించుకున్నారు. రహస్యంగా ఆయుధాలు అందించడం, వార్తలు, బ్రిటీష్ ఎత్తుగడలకు సంబంధించిన సమాచారం సేకరించడం వంటి పనులు చేయించేవారు. ఈ క్రమంలో ఎంతోమంది మహిళలు ఐఆర్‌ఏ కోసం పనిచేశారు. అదనపు బలగాలున్నప్పటికీ ఐఆర్‌ఏ ఆగడాలు ఆగడం లేదన్న కోపంతో బ్రిటీష్ సర్కార్ వారి మీద ఇంకా ఒత్తిడి పెంచింది. ఐఆర్‌ఏ సభ్యులు అస్సలు బయటకు రాలేకపోతున్నారు. పరిస్థితి ఇలాగే కొనసాగితే ఐఆర్‌ఏ కనుమరుగవడం ఖాయం. అప్పుడు రంగంలోకి దిగారు చిట్టగాంగ్ మహిళలు. ఆయుధాలు చేపట్టి బ్రిటీష్ వారితో ప్రత్యక్ష యుద్ధం చేశారు.
పుస్తకం రాసిన పరిస్థితులు
చైతన్య గర్భవతిగా ఉన్నప్పుడు చదివిన పుస్తకాలే చిట్ట్టగాంగ్ విప్లవ వనితలు పుస్తకానికి ఊపిరి పోశాయి. ఆ సమయంలో ఆమె చదివిన చిట్ట్టగాంగ్ అప్రైసింగ్ అనే పుస్తకంలో చిట్టగాంగ్ మహిళల గురించి చదివింది. వారు త్యాగాలు, పోరాట పటిమ చైతన్యను ఆకట్టుకున్నాయి. పుస్తకాలు, ప్రముఖులు, రచయితలు ఎంతోమందిని కలిసి చిట్టగాంగ్ సాయుధ పోరాటం గురించి, వారి త్యాగాల గురించి తెలుసుకుంది. అదే సమయంలో నిర్భయ ఘటన జరగడంతో చిట్టగాంగ్ మహిళల స్ఫూర్తిని ఈతరానికి అందించాల్సిన అవసరం ఉంది. అందుకే పుస్తకం రాయాలని నిర్ణయించుకుంది.
ఇతర లింకులు
వర్గం:పుస్తకాలు వర్గం:సాహిత్య అకాడమీ పురస్కారం పొందిన పుస్తకాలు
యోగచైతన్యప్రభ
right|thumb|240px|ఆలయం ముందు భాగంయోగ చైతన్య ప్రభ యోగా త్రైమాసిక పత్రిక. ఇది 1996 సంవత్సరంలో ప్రారంభించబడింది. ఇది త్రైమాసిక పత్రికగా 2020 వరకు ప్రచురించబడింది. ఆ తరువాత నెలవారీ పత్రికగా మార్చబడింది. ఈ పత్రిక యోగా సాధకులకు ఉపయోగపడుతుంది. ఇందులో ఆధ్యాత్మిక వ్యాసాలు ఉంటాయి. గురుదేవుల ఉపన్యాసాలూ కూడా ప్రచురితమవుతాయి.
ఈ పత్రిక ప్రస్తుతం తెలుగు భాషలో ప్రచురితమవుతుంది. ఈ పత్రికలో గురుదేవుల అనుగ్రహ భాషణములు, సీనియర్ యోగా గురువుల సందేశాలు, సాధకుల అనుభవాలు, యోగా విజ్ఞాన శాస్త్ర విషయాలు, వేదాంత అంశాలు, ఉపనిషత్తులు, వంటి అంశాలు ప్రచురితమై ఉంటాయి. ఈ పత్రిక కాలండర్లు, వార్తలను కూడా ప్రచురిస్తుంది. ఈ పత్రికలో ఆశ్రమం, ఆధ్యాత్మిక కేంద్ర చిత్రాలు కూడా ఉంటాయి.
బాహ్య లంకెలు
వర్గం:తెలుగు గ్రంథాలయం
అగ్ని క్షిపణులు
అగ్ని క్షిపణులు భారత రక్షణ వ్యవస్థ అభివృద్ధి చేసిన క్షిపణులు. మధ్యరకం దూరాల నుంచి ఖండాంతరాలను ఛేదించగల క్షిపణుల శ్రేణి ఇది. వీటిని సమీకృత గైడెడ్ క్షిపణి అభివృద్ధి కార్యక్రమంలో భాగంగా హైదరాబాదు లోని డిఫెన్స్ రీసెర్చి అండ్ డెవలప్‌మెంట్ ఆర్గనైజేషన్ (DRDO) అభివృద్ధి చేసింది. ప్రస్తుతం ఈ శ్రేణిలో నాలుగు రకాలైన క్షిపణులు అందుబాటులోకి ఉండగా, ఐదవది పరీక్షల దశలోను, ఆరవది అభివృద్ధి దశలోనూ ఉంది.
అగ్ని-1
రెండు దశల అగ్ని సాంకేతికత ప్రదర్శనను 1989 లో చాందీపూర్ మధ్యంతర టెస్ట్ రేంజ్ వద్ద మొదటిసారి పరీక్షించారు. దానికి 1,000 కెజిల సాంప్రదాయిక పేలోడ్‌ను గానీ, అణు వార్‌హెడ్‌ను గానీ మోసుకెళ్లగల సామర్థ్యం ఉంది. ఈ సాంకేతిక ప్రదర్శన క్షిపణియే తదనంతర కాలంలో అగ్ని-1, అగ్ని-2 క్షిపణులుగా అభివృద్ధి చెందింది. వీటిలో ముందుగా అభివృద్ధి అయింది, రెండు దశలతో 2,000 కిమీ పరిధి గల అగ్ని-2. అది 1999 లో పరీక్షించబడింది. ఆ తరువాత దానిలోని మొదటిదశను మాత్రమే తీసుకుని 700 కిమీ పరిధి గల అగ్ని-1 ని అభివృద్ధి చేసారు. దాన్ని మొదటిసారి 2002 జనవరిలో పరీక్షించారు.
15 మీటర్ల పొడవుతో, 12 టన్నుల బరువుతో ఉండే అగ్ని-1 కి 700–1250 కిమీ పరిధి ఉంది. అది 1000 కెజిల సాంప్రదాయిక పేలోడ్‌ను గానీ, అణు వార్‌హెడ్‌ను గానీ 2.5 కిమీ/సె వేగంతో మోసుకుపోగలదు. అగ్ని-1 ని భారత సైన్యానికి చెందిన వ్యూహాత్మక బలాల కమాండ్ (SFC) ఉపయోగిస్తుంది. చివరిసారిగా 2012 జూలై 13 న వీలర్ ఐలండ్‌లో దీన్ని విజయవంతంగా పరీక్షించారు. 2014 ఏప్రిల్ 11 న అక్కడే మొట్టమొదటి సారి రాత్రి పరీక్ష చేసారు. ఉత్పత్తిలో ఉన్న క్షిపణుల్లో ఒకదాన్ని యథాలాపంగా ఎంచుకుని రాత్రి 11 గంటల వేళ వ్యూహాత్మక బలాల కమాండ్ ఈ పరీక్ష నిర్వహించింది.అంతకు ముందు చేసిన రెండు పరీక్షలు సాంకేతిక లోపాల కారణంగా విఫలమయ్యాక ఈ పరీక్ష చేసారు.
ప్రత్యేక ఆయుధాలతో అగ్ని- 1 1200 కిమీ పరిధిని చేరగలదు. అగ్ని-2 తో పోలిస్తే, అగ్ని-1 చవకైనది, సరళమైనది, కచ్చితమైనది, తేలిగ్గా మోసుకుపోగలిగినది.
అగ్ని-2
అగ్ని-2, 20 మీటర్ల పొడవు, 1 మీటరు వ్యాసం, 18 టన్నుల బరువుతో ఉంటుంది. దాని పరిధి 2,000-2,500 కిమీ. దాని రెండు దశల్లోనూ ఘన ఇంధనం వాడుతారు. చైనా, పాకిస్తాన్లకు వ్యతిరేకంగా అభివృద్ధి చేస్తున్న విశ్వసనీయ నిరోధకంలో భాగమే అగ్ని-2 అని భావిస్తారు. తన అణు, క్షిపణి అభివృద్ధి కార్యక్రమాలు పాకిస్తాన్ కు వ్యతిరేకంగా కాదని, పాకిస్తాన్ నుంచి ఉన్న ప్రమాదం భారత భద్రతా వ్యవస్థలో ఒక చిన్న అంశమనీ భారత్ చెప్పింది. "చైనా, భారత సమీకరణమనే పెద్ద అంశానికి సంబంధించి "విశ్వసనీయ నిరోధకం" అభివృద్ధి చేసే కార్యక్రమానికి అగ్ని కేంద్ర బిందువు" అని కూడా భారత్ చెప్పింది.
2000 కిమీ పరిధితో అణు సామర్థ్యం గల అగ్ని-2 ఈసరికే భారత సైనిక బలగాల్లో చేరింది. వ్యూహాత్మక బలాల కమాండ్ 2012 ఆగస్టు 9 న శిక్షణా తరగతులలో భాగంగా అగ్ని-2 ను పరీక్షించింది. 2013 ఏప్రిల్ 7 న శిక్షణా తరగతుల్లో భాగంగా భారత సైన్యం మరో పరీక్ష నిర్వహించింది.
అగ్ని-3
అగ్ని శ్రేణిలో అగ్ని-3 మూడవ క్షిపణి. దాని రెండు దశల్లో కూడా ఘన ఇంధనాన్ని వాడుతారు. అగ్ని-3 మొదటిసారి 2006 జూలై 9 న వీలర్ ఐలాండ్ లో పరీక్షించారు. రెండవదశ విడిపోకపోవడం చేత, క్షిపణి, దాని లక్ష్యం కంటే బాగా తక్కువ దూరంలోనే పడిపోయింది. మళ్ళీ 2007 ఏప్రిల్ 12 న చేసిన పరీక్ష విజయవంత మయింది. 2008 మే 7 న మరో పరీక్షను విజయవంతంగా నిర్వహించడంతో, క్షిపణి సైన్యంలోకి చేరడానికి సిద్ధమయిందని నిరూపితమైంది. దీనితో శత్రు దేశాల లోని ముఖ్యమైన ప్రాంతాలు భారత అణు దృష్టిలోకి వచ్చేసాయి. 3,500 కిమీ పరిధి కలిగిన అగ్ని-3, 1.5 టన్నుల ఆయుధాన్ని మోసుకుపోగలదు.
అగ్ని-3 యొక్క వర్తుల దోష పరిధి 40 మీటర్లని వార్తలు వచ్చాయి. తన శ్రేణి క్షిపణులలో అగ్ని-3 ప్రపంచంలోనే అత్యంత కచ్చితత్వం కలిగిన క్షిపణిగా పేరొందింది. ఇది చాలా ప్రాముఖ్యత కలిగిన విషయం - ఇది క్షిపణి నాశన సమర్ధతను పెంచుతుంది. తక్కువ యీల్డ్ ఉన్న అణు బాంబులను వాడి కూడా, తలచిన విధ్వంసాన్ని సాధించవచ్చు. తక్కువ అణు ఇంధనంతో ఎక్కువ బాంబులను తయారుచెయ్యవచ్చు. మిగతా అణు సంపన్న దేశాలు తయారు చేసిన బాలిస్టిక్ క్షిపణులకు, ఇంతే విధ్వంసాన్ని కలిగించేందుకు గాను, ఎక్కువ యీల్డ్ ఉన్న వార్‌హెడ్లను వాడాల్సి వచ్చేది. తక్కువ పేలోడ్లతో అగ్ని-3, 3,500 కిమీ కంటే చాలా దూరంలో ఉన్న లక్ష్యాలను ఛేదించగలదు.
అగ్ని-4
అగ్ని-4, అగ్ని శ్రేణిలో నాలుగోది. మొదట్లో దీన్ని అగ్ని-2 ప్రైమ్ అనేవారు. అగ్ని-4 ను మొదట 2011 నవంబరు 15 న, తరువాత 2012 సెప్టెంబరు 19 న వీలర్ ఐలండ్ నుండి పరీక్షించారు. రోడ్ మొబైల్ లాంచరు ద్వారా ప్రయోగించబడిన అగ్ని-4, 800 కిమీ ల ఎత్తుకు వెళ్ళిన తరువాత, భూ వాతావరణంలోకి పునఃప్రవేశించి, హిందూ మహాసముద్రంలో నిర్దేశించిన స్థలంలో చక్కటి కచ్చితత్వంతో ఢీకొట్టింది. మొత్తం ప్రయాణానికి 20 నిముషాలు పట్టింది. ఒక టన్ను బరువున్న ఆయుధాల బరువుతో భూ వాతావరణంలోకి పునఃప్రవేశించిన క్షిపణి, విపరీతమైన ఉష్ణోగ్రతలను -3,000 °సెల్సియస్- తట్టుకుని ప్రయాణించింది. 3,000–4,000 కిమీ పరిధితో, అగ్ని-2, అగ్ని-3 ల మధ్య ఉన్న పరిధి అంతరాన్ని అగ్ని-4 పూరిస్తుంది. 2014 జనవరి 20 న అగ్ని-4 ను మళ్ళీ విజయవంతంగా పరీక్షించారు. అగ్ని-4 లో రింగ్ లేజర్ గైరో, కాంపోసైట్ రాకెట్ మోటార్ వంటి అత్యాధునిక సాంకేతిక పరిజ్ఞానాన్ని వినియోగించారు. ఇది రెండు దశలు కలిగి, రెండింటిలోనూ ఘన ఇంధనాన్ని వాడుతుంది. దాని పొడవు 20 మీటర్లు, బరువు 17 టన్నులు. దీన్ని రోడ్ మొబైల్ లాంచరుతో ప్రయోగించవచ్చు.
అగ్ని-5
అగ్ని 5 ఘన ఇంధనంతో నడిచే ఒక ఖండాంతర క్షిపణి. దీన్ని డిఫెన్స్ రీసెర్చి అండ్ డెవలప్‌మెంట్ ఆర్గనైజేషన్ (DRDO) తయారుచేసింది. భారత్ 5,500 కిమీ పైబడిన లక్ష్యాలను ఛేదించడానికి దోహదం చేస్తుంది. అగ్ని-5 మొదట 2012 ఏప్రిల్ 19 న విజయవంతంగా పరీక్షించారు. రెండు దశల అగ్ని-3 క్షిపణికి మూడో కాంపోజిట్ దశను చేర్చి అగ్ని 5 ను తయారు చేసారు. బరువు తగ్గించడం కోసం అగ్ని-5 ని ఎక్కువ కాంపోజిట్ పదార్థాలతో తయారు చేసారు. 17.5-మీటర్ల పొడవైన అగ్ని-5 క్యానిస్టర్ నుండి ప్రయోగించ దగ్గ క్షిపణి. ఈ కారణంగా దీన్ని ఎక్కడికైనా త్వరగా రవాణా చేసి, ఎక్కడినుంచైనా త్వరగా ప్రయోగించే వీలుంది. అగ్ని-5 దాదాపు 49 టన్నుల బరువుతో, అగ్ని-3 కంటే ఒక టన్ను ఎక్కువగా, ఉంటుంది. కానీ అగ్ని-3 కంటే చాలా ఎక్కువ పరిధి కలిగి ఉంటుంది. అగ్ని-5 యొక్క రెండో పరీక్ష 2013 సెప్టెంబరు 15 న విజయవంతంగా జరిగింది. 2015 జనవరిలో క్యానిస్టరు రకాన్ని జయప్రదంగా పరీక్షించారు..
అగ్ని-6
అగ్ని-6 ప్రస్తుతం అభివృద్ధి దశలో ఉన్న ఖండాంతర బాలిస్టిక్ క్షిపణి. అగ్ని క్షిపణి కార్యక్రమంలో ఇది తాజాది, అత్యంత ఆధునికమైనదీను. భూమ్మీదనుండి, జలాంతర్గాముల నుండి కూడా ప్రయోగించగల సామర్థ్యంతో, 8,000–10,000 కిమీ పరిధితో, MIRV సామర్థ్యం కలిగి ఉంటుంది.
పాలెం (నకిరేకల్)
పాలెం, తెలంగాణ రాష్ట్రం, నల్గొండ జిల్లా, నకిరేకల్ మండలంలోని గ్రామం.
ఇది మండల కేంద్రమైన నకిరేకల్ నుండి 10 కి. మీ. దూరం లోను, సమీప పట్టణమైన సూర్యాపేట నుండి 31 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 427 ఇళ్లతో, 1658 జనాభాతో 950 హెక్టార్లలో విస్తరించి ఉంది. గ్రామంలో పురుషుల సంఖ్య 843, మహిళల సంఖ్య 815. షెడ్యూల్డ్ కులాల సంఖ్య 621 కాగా షెడ్యూల్డ్ తెగల సంఖ్య 10. గ్రామ జనగణన లొకేషన్ కోడ్ 576918 .పిన్ కోడ్: 508211.
విద్యా సౌకర్యాలు
ఈ గ్రామంలో రెండు ప్రభుత్వ ప్రాథమిక పాఠశాలలు, ఒక ప్రభుత్వ ప్రాథమికోన్నత పాఠశాల ఉన్నాయి. బాలబడి నకిరేకల్లోను, మాధ్యమిక పాఠశాల నోములలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల నకిరేకల్ లోను, ఇంజనీరింగ్ కళాశాల సూర్యాపేటలోనూ ఉన్నాయి. సమీప వైద్య కళాశాల నార్కట్ పల్లిలోను, మేనేజిమెంటు కళాశాల, పాలిటెక్నిక్‌ కళాశాల సూర్యాపేటలోనూ ఉన్నాయి. సమీప వృత్తి విద్యా శిక్షణ పాఠశాల నకిరేకల్లోను, అనియత విద్యా కేంద్రం సూర్యాపేటలోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
ప్రభుత్వ వైద్య సౌకర్యం
పాలెంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు, ఒక నాటు వైద్యుడు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
గ్రామ ప్రముఖులు
thumb|కీ.శే.నోముల నర్సింహయ్య: కమ్యూనిస్టు పార్టీ నుండి నకిరేకల్ నియోజకవర్గం ఎమ్మెల్యేగా 1999, 2004 లలో రెండుసార్లు, 2018 లో నాగర్జునసాగర్ నుండి శాసనసభ్యుడిగా గెలుపొందారు,
భూమి వినియోగం
పాలెంలో భూ వినియోగం కింది విధంగా ఉంది:
నీటిపారుదల సౌకర్యాలు
పాలెంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
పాలెంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి, వేరుశనగ
నగీనా (1986 హిందీ సినిమా)
నగీనా 1986లో విడుదలైన భారతీయ ఫాంటసీ సినిమా. ఈ చిత్రాన్ని హర్మేష్ మల్హోత్రా నిర్మించి దర్శకత్వం వహించాడు. దీనికి జగ్‌మోహన్ కపూర్ కథను అందించగా, రవి కపూర్ స్క్రీన్‌ప్లే వ్రాశాడు. దీనిలో శ్రీదేవి ప్రధాన పాత్ర పోషించింది. ఈ సినిమా కథ రజని అనే ఒక నాగకన్య ఒక మానవున్ని పెళ్ళి చేసుకుని తన జతగాడిని చంపిన దుష్ట మాంత్రికునిపై ప్రతీకారం తీర్చుకొనడం చుట్టూ తిరుగుతుంది. ఈ సినిమాలో ఇంకా రిషి కపూర్, అమ్రిష్ పురి, సుష్మ సేథ్, ప్రేం చోప్రాలు నటించారు.
ఈ సినిమా విడుదల కాగానే విజయవంతమయ్యింది. 1986లో విడుదలైన హిందీ సినిమాలలో ఎక్కువ వసూళ్లు చేసిన రెండవ సినిమాగా నిలిచింది. ఈ సినిమా స్త్రీ ప్రధాన సినిమా అయినప్పటికీ వాణిజ్యపరంగా విజయవంతమైంది. ఈ సినిమాకు 1989లో తరువాయిగా నిగాహే: నగీనా పార్ట్ -2 విడుదలయ్యింది. భారతదేశంలో ఒక సినిమాకు సీక్వెల్‌గా వచ్చిన మొట్టమొదటి సినిమా అది. అయితే అది వాణిజ్యపరంగా తుడిచి పెట్టుకుపోయింది. నేడు నగీనా ఒక ఉత్తమ భక్తి చిత్రంగా, శ్రీదేవి అత్యున్నత నటన ప్రదర్శించిన చిత్రంగా నిలిచింది. ఈ సినిమా తెలుగులో "నాగిని"గా డబ్ చేయబడింది.
కథ
రాజీవ్ (రిషికపూర్) ఒక ధనిక జమీందారీ కుటుంబానికి చెందిన వాడు. అతడు తన తల్లి (సుష్మాసేథ్)తో కలిసి రాజభవనం లాంటి పెద్ద భవంతిలో నివసిస్తూ ఉంటాడు. తల్లికి తన కొడుకు రాజీవ్ ఠాకూర్ అజయ్ సింగ్ (ప్రేం చోప్రా) యొక్క అందమైన కుమార్తె విజయకు ఇచ్చి పెళ్లి చేయాలని ఉంటుంది. అయితే రాజీవ్ రజని (శ్రీదేవి) అనే అనాథపిల్లను ప్రేమిస్తాడు. ఆమెను పెళ్లి చేసుకోవాలనుకుంటాడు. అతని తల్లి మొదట నిరాకరించినా రజనిని చూసిన తర్వాత తన మనసు మార్చుకుంటుంది. రాజీవ్, రజనిల వివాహం జరిగి వారి జీవితంలోకి భైరవనాథ్ (అమ్రిష్ పురి) ప్రవేశించే వరకూ సుఖంగా ఉంటారు. సాధు రూపంలో వచ్చిన భైరవనాథ్ రాజీవ్ తల్లికి రజని మానవరూపంలో ఉన్న ఒక నాగకన్య అని ఆ నాగకన్య జతగాడైన మగపామును రాజీవ్ చిన్నతనంలో చంపివేశాడని, దానికి ప్రతీకారం తీర్చుకోవడానికి ఆ నాగకన్య రజని రూపంలో వచ్చిందని చెబుతాడు. ఆమెను ఇంటినుండి తరిమివేయడానికి భైరవనాథ్, అతని శిష్యులు బూరను ఊదుతూ నాగనృత్యం చేసి రజనికూడా నాగిని నృత్యం చేసేటట్లు చేస్తారు. ఈ లోగా రాజీవ్ ప్రవేశించడంతో భైరవనాథ్ ప్రయత్నం విఫలమౌతుంది. నాగకన్యకు మాత్రమే తెలిసిన నాగమణిని తస్కరించి ప్రపంచాన్ని జయించాలన్న దుష్ట ఆలోచనను రాజీవ్ పసిగడతాడు. రాజీవ్ భైరవనాథ్‌తో పోరాడతాడు. చివరకు భైరవనాథ్‌ను రెండు పాములు కాటువేయగా అతడు మరణిస్తాడు. రాజీవ్, రజని తర్వాత సుఖంగా జీవిస్తారు.
స్పందన
ఈ చిత్రం విడుదలైన ఏడాది బాక్స్ ఆఫీస్ వద్ద అతి పెద్ద బ్లాక్‌బస్టర్‌గా నిలిచింది. ఈ సినిమాలోని డైలాగులు, స్క్రీన్‌ప్లే, దర్శకత్వం విమర్శకుల ప్రశంసలను అందుకున్నాయి. ఇది హిందీలో పాములతో తీసిన సినిమాలలో ఉత్తమ పది సినిమాలలో ఒకటిగా టైమ్స్ ఆఫ్ ఇండియా పేర్కొంది. శ్రీదేవి చేసిన క్లైమాక్స్ నృత్యం "మై తేరీ దుష్మన్" బాలీవుడ్ సినిమాలలోని "సర్పనృత్యాల"లో ఉత్తమమైనదిగా నిలిచిపోయింది. ఈ సినిమాలోని శ్రీదేవి నటనకు 2013లో ఫిల్మ్‌ఫేర్ ప్రత్యేక బహుమతి లభించింది.
పాటలు
ఈ సినిమాకు లక్ష్మీకాంత్ - ప్యారేలాల్ సంగీతాన్ని సమకూర్చగా, ఆనంద్ బక్షి పాటలకు సాహిత్యాన్ని అందించాడు.
లా (లవ్ అండ్ వార్)
లా (లవ్ అండ్ వార్) 2018లో విడుదలైన సస్పెన్స్ థ్రిల్లర్‌ తెలుగు సినిమా. శ్రీ విఘ్నేశ్వర ఫిలిమ్స్ బ్యానర్‌పై రమేశ్‌బాబు మున్నా నిర్మించిన ఈ చిత్రానికి గగన్‌ గోపాల్‌ దర్శకత్వం వహించాడు. కమల్ కామరాజు, మౌర్యాని హీరో హీరోయిన్లుగా నటించారు. ఈ సినిమా ట్రైలర్ ను 2018, నవంబరు 8న విడుదల చేశారు. ఈ సినిమా 2018, నవంబరు 21న విడుదలైంది.
మూలాలు
వర్గం:2018 తెలుగు సినిమాలు వర్గం:తెలుగు ప్రేమకథ చిత్రాలు
భావోద్వేగం
భావోద్వేగాలు అనేవి ఏమనగా ప్రజల అనుభూతులు. పరిణామ పరంగా ఇవి చాలా పురాతనమైనవి, అన్ని క్షీరదాలలో చూడవచ్చు. భావోద్వేగాలు అనేవి హార్మోన్ల యొక్క సంక్లిష్ట మిశ్రమం, అపస్మారక మనస్సు వల్ల కలుగుతాయి. చాలా బాధాకరమైన భావోద్వేగాలను కేవలం మన చేతన ప్రయత్నము ద్వారానే నియంత్రించవచ్చు. ఇవి పాలిచ్చు జంతువులు వాటి పరిస్థితిలో మార్పులను బట్టి ప్రవర్తనను మార్చడానికి కారణం. భావోద్వేగాన్నికి శాస్త్రీయ నిర్వచనం సులభమైంది కాదు; 90 నిర్వచనాలు నిపుణులు అందజేశారు. భావోద్వేగ నిర్వచనము మూడు విషయాలు కలిగి ఉండటం అవసరం:
రాబర్ట్ ప్లుట్‌చిక్ సిద్ధాంతం సూచించిన ఎనిమిది ప్రాథమిక భావోద్వేగాలు:
ఇవి కూడా చూడండి
ఎమోటికాన్ - భావోద్వేగాన్ని ప్రత్యేక చిహ్నాం రూపంలో చూపించేది
వర్గం:భావోద్వేగాలు వర్గం:అనుభూతులు
అప్పిరెడ్డి హరినాథరెడ్డి
అప్పిరెడ్డి హరినాథరెడ్డి అనంతపురం జిల్లాకు చెందిన సాహిత్య పరిశోధకుడు, రచయిత. ఇతని గ్రంథం సీమ సాహితీ స్వరం శ్రీ సాధన పత్రికకు 2014లో కేంద్రసాహిత్య అకాడమీ వారి యువ పురస్కారం లభించింది.
రచనలు
ఇతడు వివిధ అంశాలపై సుమారు 100కు పైగా పరిశోధన వ్యాసాలు వ్రాసి అనేక పత్రికలలో ప్రకటించాడు. వివిధ జాతీయ సదస్సులలో పాల్గొని పత్రసమర్పణ చేశాడు. ఇతడు వెలువరించిన పుస్తకాలు:
మూలాలు
వర్గం:1980 జననాలు వర్గం:తెలుగు రచయితలు వర్గం:తెలుగు సాహిత్య పరిశోధకులు వర్గం:రాయలసీమ రచయితలు వర్గం:అనంతపురం జిల్లా రచయితలు వర్గం:కేంద్ర సాహిత్య అకాడమీ యువ పురస్కార గ్రహీతలు
1098 చైల్డ్ హెల్ప్ లైన్
1098 చైల్డ్ హెల్ప్ లైన్ అనేది ప్రభుత్వేతర సంస్థ (NGO-Non government organisation) ద్వారా నడపబడుతుంది. ఇది టెలిఫోన్ హెల్ప్ లైన్. దుఃఖపడ్డ, శ్రమపడ్డ పిల్లల కోసం, భారతదేశంలో ఈ 24 గంటల ఉచిత ఫోన్ సర్వీసును ప్రారంభించారు. ముంబై ఆధారంగా ఇల్లు లేని పిల్లలకు నివాసం కలిపిస్తుంది. బడికిపోని పిల్లలకు, చదువుకునే స్థితిలేని పేద పిల్లలకు ఈ సంస్థ చదువుని అందిస్తుంది. వీరు దాతల దగ్గర నుండి విరాళాలను తీసుకొని ఆ డబ్బును ఈ పిల్లలకు ఉపయోగిస్తారు. ఈ సంస్థ సంవత్సరానికి సుమారు 20 లక్షల ఫోన్ కాల్స్ ని అందుకుంటుంది. అందులో ఎక్కువ శాతం పిల్లలు వాళ్ళు పనిచేసే చోటు నుండి రక్షింపబడ్డారు. 2011 జనాభా లెక్కల ప్రకారం భారతదేశంలో ఐదు నుండి పద్నాలుగు సంవత్సరాల మధ్య వయస్సున్న 43.5 లక్షల పిల్లలు పనిచేస్తున్నారు.
చరిత్ర
మొట్టమొదట ఈ చైల్డ్ లైన్ని ఒక్క ప్రయోగ ప్రాజెక్టుగా జూన్ 1996 లో  జెరు బిలిమొరియా  టాటా ఇనిస్టిట్యూట్ ఆఫ్ సోషల్ సైన్సెస్ (tiss) ముంబాయ్ లో స్థాపించారు. తరువాత 1988-99 లో భారత ప్రభుత్వపు స్త్రీ శిశు సంక్షేమ మంత్రిత్వ శాఖ సంస్థ కూడా దీనితో కలిసి సహాయం అందిస్తోంది.
మూలాలు
వర్గం:సేవా సంస్థలు వర్గం:1996 స్థాపితాలు
విల్మా రుడాల్ఫ్
విల్మా రుడాల్ఫ్ (Wilma Rudolph) (1940 జూన్ 23 - 1994 నవంబరు 12) ఒక అమెరికన్ రన్నర్, ఈమె 1960లో రోమ్‌లో జరిగిన ఒలింపిక్ క్రీడల్లో 100, 200 మీటర్ల పరుగు పందెములలో పాల్గొన్ని మూడు బంగారు పతకాలు సాధించింది, తద్వారా ఒకే ఒలింపిక్ క్రీడల్లో మూడు బంగారు పతకాలు సాధించిన మొదటి అమెరికన్ మహిళగా రికార్డు సృష్టించింది.
సుబర్నపూర్
సుబర్నపూర్, ఒడిషాలోని సుబర్నపూర్ జిల్లాకు చెందిన పట్టణం, ఈ జిల్లాకు ప్రధాన కార్యాలయం. దీన్ని సోనేపూర్ అని కూడా పిలుస్తారు. వాస్తుకళాపరమైన ప్రాముఖ్యత, తాంత్రికత కలిగిన దేవాలయాల సమూహానికి ఈ పట్టణం ప్రశస్తి. దీన్ని రెండవ వారణాసి అని స్థానికులు పిలుస్తారు. అలహాబాద్‌లో మాదిరిగానే ఇక్కడ కూడా మహానది, టెల్ అనే రెండు నదుల సంగమం జరుగుతున్నందున దీన్ని రెండవ అలహాబాద్ అని కూడా పిలుస్తారు. సుబర్ణపూర్ పట్టు, చేనేత, రొయ్యలు, టెర్రకొట్టా మొదలైనవాటికి కూడా ప్రసిద్ధి చెందింది.
జనాభా
2001 జన గణన ప్రకారం, సోనేపూర్ జనాభా 17,535. ఇందులో పురుషులు 53% కాగా స్త్రీలు 47%. సోనేపూర్ సగటు అక్షరాస్యత 74%. జాతీయ సగటు 59.5% కంటే ఇది బాగా ఎక్కువ. పురుషుల్లో అక్షరాస్యత 82% కాగా, స్త్రీలలో ఇది 65%. సోనేపూర్‌ జనాభాలో 11% మంది ఆరేళ్ళ లోపు పిల్లలు.
మూలాలు
వర్గం:Coordinates on Wikidata వర్గం:ఒడిశా నగరాలు పట్టణాలు వర్గం:ఒడిశా జిల్లాల ముఖ్యపట్టణాలు
ఎంప్రెస్ ఆఫ్ ఇండియా మెడల్
1877 లో క్వీన్ విక్టోరియాను భారత సామ్రాజ్ఞిగా ప్రకటించిన సందర్భాన్ని పురస్కరించుకుని బ్రిటిషు భారతదేశ ప్రభుత్వం ఎంప్రెస్ ఆఫ్ ఇండియా మెడల్ అనే స్మారక పతకాన్ని ప్రవేశపెట్టింది. దీనిని KIH పతకం అని కూడా అంటారు. బ్రిటిష్ సామ్రాజ్యంలో ఒక స్మారక సందర్భానికి గుర్తుగా జారీ చేసిన పతకాల్లో, ఇది మొట్ట మొదటి ధరించగలిగిన పతకం. ఈ పతకాన్ని భారతీయ యువరాజులు, సీనియర్ అధికారులకు బంగారు పతకాన్ని, ఎంపిక చేసిన బ్రిటిష్, భారతీయ సైనిక అధికారులకు, పౌరులకు, అలాగే 1877 ఢిల్లీ వేడుకల సమయంలో భారతదేశంలో సేవలందిస్తున్న బ్రిటిషు, భారతీయ రెజిమెంట్ల నుండి ఒక్కొక్క సైనికుడికీ వెండి పతకాన్నీ బహూకరించారు.
చరిత్ర
1547 లో కింగ్ ఎడ్వర్డ్ VI పట్టాభిషేకానికి గుర్తుగా మొదటిసారి అధికారిక పతకాలను పంపిణీ చేసారు. ఇవి స్మారక నాణేలు, ధరించగలిగేవి కావు. ధరించగలిగే మొదటి స్మారక అధికారిక పతకం, ఎంప్రెస్ ఆఫ్ ఇండియా పతకమే. ఈ పతకం 1877 జనవరి 1 న విక్టోరియా మహారాణి ఢిల్లీ దర్బారు లో భారత సామ్రాజ్ఞిగా ప్రకటించిన సందర్భానికి జ్ఞాపిక.
స్వరూపం
పతకాన్ని బంగారం, వెండి రెండింటిలో తయారు చేసారు. 58 మి.మీ. వ్యాసంతో ఉండే ఈ పతకం, దండయాత్ర పతకం కంటే 20 మి.మీ. పెద్దది.
పతకం బొమ్మ వైపు విక్టోరియా రాణి బొమ్మ ఉంటుంది. ఈ బొమ్మకు ఒక పరదా తలమీది నుండి వెనుకకు వేలాడుతూ ఉంటుంది. పతకం చుట్టూ పూసల అంచుతో విక్టోరియా 1 జనవరి 1877 అని ఉంటుంది.
వెనుకవైపు ఇంగ్లీషులో ఎంప్రెస్ ఆఫ్ ఇండియా, హిందూస్తానీలో హింద్-కా-కేసర్, పర్షియన్‌లో కైసర్-ఇ-హింద్ అనే శాసనం ఉంది. అంచు చుట్టూ అలంకరణ డిజైన్ ఉంది.
పతకంపై పేరేమీ ఉండదు. అయితే కొన్ని పతకాలపై తరువాతి కాలంలో గ్రహీతలు తమ పేరు స్వయంగా తామే చెక్కించుకున్నారు.
ఇది 42 మి.మీ. వెడల్పున్న రిబ్బనుతో మెడ చుట్టూ వేలాడదీసుకునేవారు. క్రిమ్సన్ రంగులో, అంచుల వద్ద సన్నని పసుపు చారలతో ఉంటుంది.
అవార్డు ప్రమాణాలు
ఈ పతకాన్ని భారతీయ యువరాజులు, సీనియర్ అధికారులకు బంగారు పతకాన్ని ఇచ్చారు. ఎంపిక చేసిన బ్రిటిషు, భారతీయ అధికారులకు, పౌరులకు, అలాగే ఆ సమయంలో భారతదేశంలో పనిచేస్తున్న బ్రిటిషు, భారతీయ రెజిమెంట్ల నుండి ఎంపిక చేసిన సైనికులకూ వెండి పతకాన్ని అందజేశారు. ఈ పతకాన్ని సైనికాధికారులు, సైనికులూ యూనిఫారంపై ధరించడానికి అనుమతించలేదు. అయితే భారత యువరాజులు, పౌరులు మాత్రం ధరించేవారు.
బహుమతి ప్రదనోత్సవం
విక్టోరియా రాణిని భారత సామ్రాజ్ఞిగా ప్రకటించిన దర్బారు సమయంలో, అప్పటి వైస్రాయి, గ్రాండ్ మాస్టర్ ఆఫ్ ది ఆర్డర్ ఆఫ్ ది స్టార్ ఆఫ్ ఇండియా వస్త్రాలలో అలంకరించుకుని, 63 మంది సంస్థానాధిపతులను ఒకరి తరువాత ఒకరరికి స్వాగతం పలికాడు. పతకాన్ని వారికి కింది విధంగా బహూకరించాడు:
... సంస్థానాధిపతి మెడ చుట్టూ క్రిమ్సన్ రిబ్బన్ను ఉంచాడు. దానికి రాణి బొమ్మ చెక్కిన చాలా అందమైన బంగారు పతకం దానికి వేలాడుతోంది. దానిపై: 'ఆమె ఆదేశం మేరకు నేను నిన్ను అలంకరించాను. ఈ పతకాన్ని మీరు దీర్ఘకాలం ధరింతురుగాక, అది వెలువడ్డ సందర్భాన్ని గుర్తు చేస్తూ అది మీ కుటుంబంలో వారసత్వ సంపదగా ఉండుగాక.
మూలాలు
వర్గం:బ్రిటిషు భారతదేశంలో పురస్కారాలు
సిద్ది
సిద్ధి మధ్యప్రదేశ్ రాష్ట్రం, సిద్ధి జిల్లా లోని పట్టణం. ఇది జిల్లా ముఖ్యపట్టణం. పట్టణ పరిపాలనను పురపాలక సంఘం నిర్వహిస్తుంది.
భౌగోళికం
సిద్ధి 24.42°N, 81.88°W వద్ద, సముద్ర మట్టం నుండి 272 మీటర్ల ఎత్తున ఉంది. ఒకప్పుడు ఇది, ఖజురాహోకు చెందిన చందేలా రాజ్‌పుత్రుల రాజ్యంలో భాగంగా ఉండేది.
రవాణా
సిద్ధికి దగ్గరి విమానాశ్రయం 147 కిలోమీటర్ల (91 మైళ్ళు) దూరంలో ఉన్న ప్రయాగ్రాజ్‌లో ఉంది. దగ్గరి రైల్వే స్టేషన్లు మద్వాస్ (50 కి.మీ.) జోబా (60 కి.మీ.) వద్ద ఉన్నాయి.
జనాభా
2001 భారత జనాభా లెక్కల ప్రకారం, సిద్ధి జనాభా 45,664. అందులో పురుషులు జనాభాలో 54%, మహిళలు 46%. సిద్ధి అక్షరాస్యత 69%. ఇది జాతీయ సగటు 59.5% కంటే ఎక్కువ: పురుషుల అక్షరాస్యత 77%, స్త్రీల అక్షరాస్యత 60%. పట్తణ జనాభాలో 15% మంది 6 సంవత్సరాల కంటే తక్కువ వయస్సు గలవారు.
మూలాలు
వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
ఇందిర భైరి
ఇందిర భైరి (1962, జూలై 7 - 2023, ఫిబ్రవరి 19) తెలంగాణకు చెందిన గజల్ కవయిత్రి, ఉపాధ్యాయిని. తెలంగాణ తొలి గజల్ కవయిత్రిగా పేరొందింది. 2018లో దక్కన్ గజల్ అకాడమీ స్థాపించింది. ఉపాధ్యాయురాలిగా పాఠాలు బోధిస్తూనే తీరిక సమయాల్లో గజల్స్‌ రాయడంతోపాటు తెలంగాణ గజల్‌ కావ్యం, సవ్వడి, గజల్‌ భారతం, మన కవులు పేరుతో గజల్స్‌ సంకలనాన్ని తీసుకొచ్చింది. బతుకమ్మ, తెలంగాణ అమరవీరులు, ఉద్యమ నేపథ్యం, సాయుధ పోరాటం, తెలంగాణ పండుగలపై కూడా అనేక గజల్స్‌ రాసింది.
జననం, విద్య
ఇందిర 1962, జూలై 7న భైరి రామ్మూర్తి - వెంకటరమణ దంపతులకు తెలంగాణ రాష్ట్రం, భద్రాద్రి కొత్తగూడెం జిల్లా లోని ఇల్లెందు లో జన్మించింది. ఎంఏ, బీఈడి, ఎంఫిల్ చదివింది.
ఉద్యోగం
భద్రాద్రి కొత్తగూడెం జిల్లాలోని ఇల్లెందు, కొత్తగూడెం, కారేపల్లి తదితర ప్రాంతాల్లో పలు ప్రైవేట్, ప్రభుత్వ పాఠశాలలో ఉపాధ్యాయినిగా, ప్రధానోపాధ్యాయినిగా పనిచేసింది. ప్రభుత్వ ఉద్యోగం రాకముందు ఇల్లెందు పట్టణంలోని శాంతినికేతన్ అనే ప్రైవేట్ పాఠశాలలో ఉపాధ్యాయురాలిగా విధులు నిర్వర్తించింది. ఆ తరువాత ఇల్లందులో 20 ఏళ్ళపాటు ప్రభుత్వ పాఠశాలలో సాంఘికశాస్త్రం ఉపాధ్యాయురాలిగా పనిచేసింది. కొత్తగూడెం పట్టణంలోని ప్రభుత్వ పాఠశాలలో 2020లో ప్రధానోపాధ్యాయురాలిగా ఉద్యోగ విరమణ పొందింది.
వ్యక్తిగత జీవితం
1980లో ఇందిరకు రామశంకరయ్యతో వివాహం అయింది. భర్త సింగరేణి ఉద్యోగి. వారికి ఇందుసాగర్, రఘురాం, హిమజా రామం సంతానం. హిమజా రామం గాయనిగా రాణిస్తోంది.